ming030890/wiki-yue-high-quality huggingface dataset:
卡啡古賓島

卡啡古賓島嘅航空圖，喺2008年9月29號影。
卡啡古賓島（粵拼：kaa1 fe1 gu2 ban1 dou2；丹麥文：Kaffeklubben Ø；格陵蘭文：Inuit Qeqertaat），英文地區啲人重可以嗌佢係咖啡會島（gaa3 fe1 wui5 dou2；英文：Coffee Club Island）；佢係格陵蘭島最北邊嘅其中一個細嘅島仔，佢既係家陣地球最北邊嘅陸地，又係距離北極點最近嘅陸地。呢個島嘅最北邊距離北極點有711公里。呢個島喺1921年俾丹麥嘅探險家——羅治確率先入咗呢個島探險而攞咗咖啡館嚟做名嘅。
喺未發現呢個島之前，啲人成日話距離北極點最近嘅陸地係摩利斯遮宿角。

敘述
呢個島喺地球嘅83°40′00″N 29°50′00″W﻿ / ﻿83.66667°N 29.83333°W﻿ / 83.66667; -29.83333，喺摩利斯遮宿角嘅東北邊37公里嗰邊，比治文角嘅西邊，格陵蘭島北邊嘅海灘度嘅中軸線稍微偏東邊啲嘅位。佢有大概700米長， 最闊嗰度有300米闊；而呢個島入面有座山仔，不過佢最高嘅海拔凈係得30米到。

發現
羅拔比亞利係第一位發現咗卡啡古賓島嘅人
呢個島雖然係最先俾美國探險家——羅拔比亞利，喺1900年嗰陣發現咗呢個島，但嗰時佢重未入過所謂發現咗嘅島嚟搞探險嘅。直到1921年，有位丹麥嘅探險家——羅治確，就率先入咗呢個島嗰度搞探險。而改名方面，羅治確就用咗哥本哈根市入面嘅所謂某間「咖啡館」（丹麥文：kaffe klub；而家係哥洛茲克博物館（丹麥文：Geologisk Museum））呢個詞嚟安咗個島名。
喺1969年，有位加拿大嘅探險隊嚟咗呢個島嘅最北邊喥咗下同摩利斯遮宿角嘅距離，發現咗佢喺摩利斯遮宿角以北嘅750米嗰邊。之後重話咗呢個係地球最北邊嘅陸地位。
即使係噉，嗰邊重發現咗有好多個礫石島響度。尤其係烏達島，雖然話呢度究竟係烏達崖定係第啲礫石島響度，一直都拗咗好耐（因為佢哋好少俾探險隊記低），但係佢成日俾冰原吞噬或移位、甚至俾北冰洋啲海水沉咗落去都有。根據丹麥地測學研究所話嘅測量結果（重未承認嘅），重有個未改名嘅兩個島喺卡啡古賓島嘅北邊。

植物
雖然話卡啡古賓島嘅環境比較惡劣，但係都重有啲植物喺呢度生過出嚟。唔係凈得啲苔蘚、苔鋼同地衣響度，重有挪威虎耳草同北極罌粟呢啲花卉植物喺呢度出現過
卡博雷

卡博雷（Roch Marc Christian Kaboré，1957年4月25號—）係布基納法索總統，2015年上任。佢喺2022年1月24號畀政變軍人宣佈解除職務。政變嘅軍人成立咗「保障同恢復愛國運動」嚟接管政權，議會同政府都畀軍人解散咗，仲暫停埋憲法。
卡卡

卡卡（Kaká，全名Ricardo Izecson dos Santos Leite，1982年4月22號—）係巴西一足球員。
卡卡以前曾經跟隨巴西足球代表隊贏咗FIFA世界盃，但係幾乎冇出過場。2003年轉咗去意大利打AC米蘭之後開始出名。佢喺意大利甲組足球聯賽聯賽贏過一屆聯賽冠軍（2003-04），係AC米蘭嘅超級主力。幾次世界足球先生提名，2007年成功冧莊。嗰年佢同AC米蘭贏咗歐洲聯賽冠軍盃。
2009年卡卡轉投皇家馬德里足球會，着8號波衫。2013年重投AC米蘭。2014年再轉會美國嘅奧蘭多城，2017年掛靴。
卡卡杜國家公園

卡卡杜國家公園（粵拼：kaa1 kaa1 dou6 gwok3 gaa1 gung1 jyun2）係個喺澳洲嘅世界遺產，喺1981年登錄喺聯合國教科文組織嘅世界遺產名錄。
卡坦尼亞

卡坦尼亞（意大利文：Catania，又譯卡塔尼亞）係意大利西西里島嘅第二大城市，喺西西里島東岸，屹立火山山腳。
吃貨橫掃曼谷

《吃貨橫掃曼谷》（英文：Bangkok Foodbusters）係香港無綫電視製作嘅遊埠節目，由高海寧、彭慧中、陳星妤、林澄光主持，2023年2月20號到3月1號逢禮拜一到三 22:30-23:05喺翡翠台播，最後一集喺2023年3月11號禮拜六22:30-23:00喺翡翠台播。由於同一時段J2台亦播緊泰國遊埠節目《冲遊泰國8》，被指係「自己打自己」。
吃貨攻略

《吃貨攻略》（英文：Sidewalk Delicacies Taiwan）係香港電視廣播有限公司嘅飲食節目，由無綫電視台灣製作中心製作，喺香港播嗰陣再做返粵語配音。節目主持頭三輯介紹臺北嘅地道食肆，之後嘅輯數會去其他臺灣城市。
各各他

各各他山（亞拉姆文：Gulgaltāʿ‎；古希臘文：Γολγοθᾶ，羅馬拼音：Golgothâ），天主教譯哥耳哥達，又叫加略山（拉丁文：Calvariae，意思係  ｢骷髏頭｣；英文：Calvary），天主教譯加爾瓦略山，意譯髑髏，係耶穌基督被釘十字架嘅地方，四本福音書都有記載，佢只係座山仔，位於以色列耶路撒冷。
喺耶穌被釘嗰陣，佢位於耶路撒冷城郊，喺當時已經棄置咗嘅一個石礦場入面，貎似骷髏頭，上面用來釘死囚，山邊就被居民用咗來挖墳墓葬人，之後喺公元41至42年間羅馬帝國將佢併咗入耶路撒冷，而今屬於耶路撒冷舊城，基督徒區嘅一部分，原址起咗一間教堂，叫聖墓大殿。
各各他山同十字架，同樣係基督受難嘅標誌。基督新教好多聖詩都有提及，天主教就比較少有聖詩提及。
倫敦橋

倫敦橋（粵拼：leon4 deon1 kiu4，英文：London Bridge）係英國倫敦一座橋，橫跨泰晤士河，連接住倫敦市同南華克區，現存建築1973年起好。
倫敦大霧霾事件

倫敦大霧霾事件（英文：Great Smog of London、Great Smog of 1952）係發生喺1952年12月5號至12月9號英國倫敦嘅空氣污染事件。發生原因有氣溫低、反氣旋、無風同大量燒煤炭所產生嘅空氣污染而造成嘅大霧。
大霧霾籠罩住嘅倫敦街市。圖正中間係納爾遜紀念柱

經過
倫敦冬季多濃霧天氣，工業革命以後，帶嚟大量利用嘅煤炭，燒煤後嘅煙塵同霧混合，停留喺地面上，被叫做黑霧，吸入霧霾導致呼吸道疾病嘅患者增加，身體健康受害。現今流行文化上可以聽到「19世紀末嘅倫敦素有霧都嘅講法」，呢個講法紀錄老倫敦霧霾嚴重嘅歷史風情同現代倫敦差好遠。而1950年代以前嘅100年間倫敦有大約10次大規模霧霾事件，當中最嚴重、對健康危害最大嘅一次就係1952年。
倫敦希斯路機場

倫敦希斯路國際機場（英文：London Heathrow Airport，IATA：LHR；ICAO：EGLL），通常簡稱為希斯路機場，位於英國英格蘭大倫敦希靈登區，距離倫敦中心有15英里（24公里）遠。希斯路機場由BAA負責營運，係英國航空同維珍航空嘅樞紐機場以及英倫航空嘅主要機場，係倫敦最主要嘅聯外機場，亦係全英國乃至全世界最繁忙嘅機場之一，喺全球眾多機場中排行第三，僅次於美國嘅亞特蘭大機場同埋中國嘅北京首都國際機場。由於機場開出眾多嘅跨境航班，因此以跨境嘅客量計算，希斯路機場嘅客流量係最高嘅。截至2004年，希斯路機場係全歐洲最繁忙嘅機場，比巴黎戴高樂機場同法蘭克福國際機場嘅客量重要高出31.5%，但航班數目就比嗰兩個機場嘅總和少三分之一。
希斯路機場擁有兩條平行嘅東西向跑道同五座客運大樓。第5客運大樓已於2008年3月27號啟用，到時英航會獨自使用呢座航廈，而其它航空公司亦會更改所在航廈。
2012年10月 除去英國機場管理局名稱，改名希斯路機場控股。
倫敦帝國學院

倫敦帝國學院（Imperial College London）係英國倫敦一間大學級數嘅學府，1907年創校，專注醫學、理工、商學等等嘅學科。
台北小巨蛋站

台北小巨蛋站係臺北捷運松山新店線嘅一個車站。
台北101種玩法

《台北101種玩法》（英文：Taiwan Fun 101）係香港電視廣播有限公司嘅遊埠節目，介紹臺北嘅特色玩法。節目有兩輯：第一輯由余德丞、譚凱螢主持，喺2020年3月28號到7月4號香港時間逢禮拜六20:30到21:00喺J2播；第二輯由邵珮詩、張楷奕主持，喺2020年10月23號到12月25號逢禮拜五20:30到21:00播。
台北夜蒲團團轉

《台北夜蒲團團轉》係一套2015年香港同台灣合拍嘅喜劇電影，由錢國偉做導演同監製，關楚耀、許維恩、阿達、李伯恩、陸永、雞排妹領銜主演。
台北小城站

台北小城站係新北捷運安坑輕軌嘅一個車站。
台北橋站

台北橋站係臺北捷運中和新蘆線嘅一個車站。
台南市台灣鋼鐵足球隊

台南市台灣鋼鐵足球隊（英文：Tainan City F.C.）係臺灣臺南一間職業足球球會，依家踢緊台灣企業甲組足球聯賽。
台北當代藝術館

台北當代藝術館（英文：Museum of Contemporary Art Taipei; MOCA Taipei）係臺灣臺北市一當代藝術館，喺2001年5月26號成立。

簡介
睇埋：建成小學校
臺灣第一座「公辦民營」嘅美術館，喺原先起好嘅小學附近嘅社區發展協會多年推動，喺原地成立。

產學合作
2015年4月，台灣三星電子同台北當代藝術館透過流動應用程式導覽方式，以預先錄製嘅影片、圖片介紹展品內容。
前222年

前222年係平年。

大件事
秦國滅燕國。
秦國滅代國。
秦始皇派將軍王翦南征，全面平定咗百粵。
前221年

前221年係平年。

大件事
秦國滅齊國。
秦王嬴政自稱做皇帝，即係秦始皇。
秦始皇將全國分做三十六郡，每郡置有郡守、郡尉同郡監。
置南海郡，由屠雎做南海郡尉，史祿做南海郡監。
秦始皇下詔統一道量衡。
前226年

前226年係平年。

大件事
簽署咗埃布羅協議，將伊比利半島埃布羅河作為羅馬共和國同迦太基嘅分界。
前220年代

前220年代係指前229年去到前220年之間嗰十年嘅年代。
前223年

前223年係平年。

大件事
秦國滅楚國。

響呢年死嘅人
塞琉古三世，塞琉古帝國君主。
唐繼堯

唐繼堯（1883年8月14號—1927年5月23號），字蓂賡，雲南曲靖人，係中華民國嘅軍閥。佢喺北洋政府時代做雲南嘅軍政長官，參與咗護國戰爭同埋護法戰爭。
唐素琪

唐素琪（Chelsea Tong ，1980年10月15號—），係香港嘅全職模特兒，喺2005年麥當勞廣告入面嘅嗰把嬌嗲聲同埋可愛嘅表情大受好評，亦喺2006年參與電視節目《美女廚房》，得咗「美少女廚神」第三名。Chelsea喺2007年3月17號舉行嘅「芝華士醇音樂會」正式宣佈成為金牌大風旗下藝人。
2011年2月6號，唐素琪同髮型師男友張思偉（Davy）拉埋天窗。
唐納德·布萊德曼

唐納德·布萊德曼（英文：Don Bradman，1908年8月27號—2001年2月25號）係澳洲一個木球員。
唐紹儀

唐紹儀（1862年1月2號—1938年9月30號）係大清末年至中華民國初年政治人，做過中華民國頭一任國務總理，1938年因為遲遲未跟國民政府撤退而被特工殺死。死後佢嘅靈柩運到香港落葬。
唐老鴨慶生記

唐老鴨慶生記（英文：The Three Caballeros）係1945年迪士尼嘅動畫長片。
唐繼升

唐繼升，香港親中派政治人，香港再出發大聯盟發起人之一。
哈佛科學中心

哈佛科學中心係哈佛大學嘅一大棟樓，就喺哈佛圍旁邊，過咗Plaza，入邊有寫字樓、課室、實驗室、圖書館、cafe，同埋樓頂嘅兩個望遠鏡。

歷史
哈佛喺五六十年代就已經諗過要建科學中心，不過當初經濟蕭條，整到無錢。等到1968年Edwin Land畀學校捐咗12.5百萬美金，呢個計劃先定落來。爲咗起科學中心，1848年起嘅Lawrence Hall實驗室畀鏟咗。有錢之後學校請咗佢哋當時嘅建築學院院長Josep Lluís Sert來設計棟樓，用咗一個好現代嘅風格，同哈佛其他樓都好唔同。

嘢
哈佛大學嘅數學科，統計科同埋科學歷史部門都喺科學中心入邊，重有主要畀本科生用嘅卡柏科學圖書館。
哈列迪亞

哈列迪亞（英文：Al-Khaldiya SC）係巴林哈馬德鎮一間職業足球球會，依家踢緊巴林超級足球聯賽。
哈利·尼爾遜

哈利·尼爾遜（英文：Harry Edward Nilsson III；1941年6月15號—1994年1月15號），係美國男唱作人。佢喺1970年代早期攞到最高嘅商業成功。佢係幾個流行搖滾演唱者之一冇喺任何主要公眾演唱會表演過或者去接巡迴演唱會嘅工作，而又攞到顯著嘅商業成功。
哈克尼馬

哈克尼馬（英文：Hackney horse）係種原產自大不列顛島嘅馬品種，通常用嚟拉馬車車廂。
哈依夏·塔巴熱克

哈依夏·塔巴熱克（粵拼：haa1 ji1 haa6·taap3 baa1 jit6 hak1；簡化字：哈依夏·塔巴热克；英文：Hajxia Tabazhek；1957年11月—）係中國大陸作家、編劇、文學翻譯家、中國共產黨黨員。

經歷
1996年，佢憑住漢語中編小說《魂在人間》攞到第四屆全國少數民族文學駿馬獎中編小說獎。2001年，佢攞到全國少數民族文學駿馬獎文學翻譯獎。2003年，佢攞到新疆第一屆天山文藝獎文學翻譯獎同榮譽獎。2018年，佢為過《遠去的牧歌》編曲。2019年，佢為過戰爭音樂史詩《音樂家》編劇。佢為迪馬斯《難忘的一天》填國語版嘅歌詞。
哈倫拉希德

哈倫拉希德（Harun al-Rashid，766年3月7號—809年3月24號）係伊斯蘭教第23代哈里發，亦係阿巴斯王朝第5代哈里發，786年到809年在位。
嘥料

《嘥料》（Unhumble Cooking）係香港MakerVille製作嘅飲食節目，由楊尚友、陳嘉倩、歐鎮灝、楊安妮主持，2022年8月8號到26號逢禮拜一到五 22:30 - 23:00喺香港電視娛樂ViuTV播。節目主持陳嘉倩、歐鎮灝同楊安妮組成「熱血料理團」，各自嘗試用創新方法去煮貴價食材，再由廚藝顧問楊尚友品評，睇下係創出驚喜定係嘥咗啲食材。
嘩啦嘩啦

嘩啦嘩啦（最尾個啦讀陽平，Walla-walla）係種用行摩打嘅艇，響香港維多利亞港穿插。嘩啦嘩啦係西人畀個聽到摩打聲畀嘅名。本地人亦都叫佢做電船仔。
嘩啦嘩啦響20世紀50、60年代係全盛時期，有成200幾隻。每日響啲渡海小輪收工之後，喺凌晨1點到6點半載乘客同運送貨物，5點幾鐘啲船去晒香港島嗰邊運報紙。喺1972年海底隧道開咗之後，嘩啦嘩啦開始少人搭，慢慢就冇晒。
嘜頭

嘜頭係用嚟識別某樣商品、服務或者企業嘅標誌，主要分為商標（TM）同註冊商標（®）兩種，當中後面嗰個會受到法律保障，其他人唔一定可以用。
嘧啶

嘧啶（C4H4N2，1,3-二氮雜苯，英文：Pyrimidine）係一種雜環化合物，佢由兩個氮原子取代苯分子間位上嘅兩個碳而成，係一隻二嗪。但同吡啶一樣都有芳香性。

嘧啶同核酸
形成DNA同RNA嘅五種鹼基之中，有三隻係佢嘅衍生物：胞嘧啶（Cytosine），胸腺嘧啶（Thymine）同尿嘧啶（Uracil）。
胞嘧啶
胸腺嘧啶
尿嘧啶
其中胸腺嘧啶只會係脫氧核糖核酸入面出現，尿嘧啶只會係核糖核酸入面出現，而胞嘧啶係兩邊出現都得。喺鹼基互補配對個陣，胸腺嘧啶或者尿嘧啶會同腺嘌呤用兩個氫鍵結合，胞嘧啶同鳥嘌呤就會用3個氫鍵結合。
嘜碌士

嘜碌士（粵拼：maak1 luk1 si2*6，英文：Mark Notes或者Note taking），又叫抄筆記，係記錄喺另一度嚟嘅信息嘅方法。通過嘜碌士，可以記錄咗某啲緊要嘅信息，嘜碌士通常會喺啲會議上面、演講或者上堂嗰陣度做。嘜碌士有好多種方法，例如腦圖、表記、列點等等。
嘟嘟雀

嘟嘟鳥（dodo，學名Raphus cucullatus），又叫渡渡鳥、度度鳥，係印度洋毛里裘斯一種獨有品種嘅雀，而家已經滅絕。
土合站

土合站（日文：土合駅／どあいえき Doai eki */?）喺日本群馬縣利根郡水上町，係東日本旅客鐵道（JR東日本）上越線嘅一個鐵路站。呢個站係群馬縣入面最北嘅普通火車站。

結構
由下行月台望上去通往地面出口嘅樓梯
呢個站最特別就係佢嘅下行月台起喺新清水隧道入面，而且因為無乜人用呢個站，來往地面出口同下行月台之間係無扶手電梯或者𨋢。要出站或者落去月台要行462級樓梯（長338米），同埋經過一條143米長嘅聯絡通道。下行月台同閘機垂直距離有成70米，令到呢個站成為全日本最深嘅地底車站。
土圞兒屬

土圞兒屬（粵拼：tou2 lyun4 ji4 suk6，學名：Apios ），係豆目豆科蝶形花亞科嘅其中一個屬。
土地供應專責小組

土地供應專責小組（英文：Task Force on Land Supply）係香港政府成立嘅一個工作組織，由行政長官林鄭月娥喺2017年9月指示成立，由8位官方成員同22位非官方成員組成，主席係黃遠輝。小組職責係要為研究香港各種土地供應來源，收集公眾嘅意見評估同分析，定出香港整體土地供應策略同埋唔同土地供應選項嘅優次，向政府提出建議。任期去到2019年2月28號完。
土地供應專責小組喺2018年4月26號到9月26號期間展開咗公眾參與活動，主題係「增闢土地，你我抉擇」，歸納咗18個土地供應選項，叫市民揀下想落實邊個，亦歡迎市民提供另一啲選項建議。呢場諮詢又畀坊間俗稱做土地大辯論。小組喺2018年12月31號發表報告，建議政府優先研究同推行其中8個土地供應選項，政府喺2019年2月19號回應報告，大致接受報告建議。

土地供應選項
標咗「＊」代表土地供應專責小組建議優先研究同推行。
土司遺址

土司遺址（粵音：tou2 si1 wai4 zi2）係分布喺中國湖南、湖北同埋貴州嘅幾笪名勝古蹟，喺2015年畀聯合國教科文組織列入世界遺產。
地下鐵

地下鐵，又叫地下鐵路、地鐵，狹義上係指起響地底（包括過海隧道）為主嘅城市鐵路系統；係鐵路運輸嘅一種。但係廣義上，因為好多呢類系統為咗配合建築嘅環境，或者會有起喺地面（包括天橋同隧道），所以通常涵蓋咗都會地區各種起喺地底同地面上嘅高密度城市鐡路系統。因為咁樣，好多地下鐵都有專用路權，呢個係地下鐵同輕鐵嘅分別之一。

史
世界上第一條地下鐵係喺1863年通車嘅倫敦地鐵，佢嘅興建係為咗解決當年倫敦嘅塞車問題。嗰陣時電力未普及，所以即使係地下鐵亦都只可以用蒸汽機車去行。因為機車釋放出嚟嘅廢氣對人體有害，所以嗰陣時嘅地鐵隧道每隔一段距離就要有通去地面嘅通風槽。
到咗1870年，第一條鑽挖式嘅客運地鐵又喺倫敦通車，由倫敦塔左近越過泰晤士河。但係呢條地鐵唔算成功，幾月後便唔再服務嘞。而家最早鑽挖式地下鐵就喺1890年通車，亦都喺倫敦，連接市中心同埋南部地區。最初起地鐵嘅人打算用纜車，但係最後用咗電力車，令到佢成為第一條電動地下鐵。倫敦嘅地下鐵亦都喺1905年全數電氣化。
1896年，嗰時屬於奧匈帝國嘅布達佩斯起咗歐洲大陸嘅第一條地下鐵，全長五公里，十一個站，至而家重用緊。
法國嘅巴黎地鐵喺1900年開通，最初嘅法文名係「Chemin de fer métropolitain」（法文直譯即係「大都會鐵路」），係由「Metropolitan Railway」直接譯過去嘅[未記出處或冇根據]，後來縮短成「métro」，所以而家好多城市軌道系統都叫metro。俄羅斯嘅地鐵亦都用咗呢個名，不過佢用咗基里爾字母，叫Метро。

施工
喺地底掘隧道並唔容易，而且需要極多嘅錢同埋時間，至少亦要幾年時間至可以完成。

明挖回填
内文：明挖回填式隧道
掘地下鐵隧道最簡單直接嘅方法係明挖隨填（又叫做明挖回填）。呢種方法即係喺街道上面挖一條大坑渠，然後喺嗰條大坑渠入面起隧道結構，等到隧道結構完成、有足夠嘅承托力之後先會重新鋪路面。
除咗條路俾人掘開咗之外，其他嘅地下結構（例如電線、電話線同水管）都要重新再鋪過。
起呢一種隧道嘅物料一般係混凝土或者鋼，但係舊啲嘅系統就會用到磚同鐵。

鑽挖法
内文：鑽挖式隧道
另一種方法係先喺地面某一度掘一個豎井，再喺井底掘隧道。最常見嘅方法係用鑽挖機（潛盾機，盾構機），一邊掘一邊將預先準備好嘅管片安裝喺隧道嘅牆壁上面。對於建築密度高嘅地方或者冇辦法做到明挖法嘅地方（例如水域），鑽挖法甚至係唯一可行嘅建造方法。
呢種方法嘅優點一個係慳時間慳力，全機械化操作，唔使人手掘土；另一個係對街道交通或者其他地下設施嘅影響好細；重可以喺水底起地鐵（倫敦、紐約、東京、香港同首爾呢啲城市嘅城市軌道系統都有好多越過河流或者海港嘅隧道）。
但係呢種挖法又唔係冇缺點嘅，除咗成本高之外，重要經常留意地下水嘅影響；另外喺一啲比較硬嘅岩層開挖，可能要用到炸藥。地底空氣供應問題甚至隧道坍塌亦有可能搞到工人受傷，甚至死亡。另外喺建築密度高嘅地方進行鑽挖法嘅時候除咗要留意避免影響工地四圍嘅建築結構之外，有時亦要統籌嗰邊嘅公用事業，將地底嘅水喉、輸電管線搬走，以騰出地方去起列車通道。
地下天文台

地下天文台係一啲預測天氣嘅組織，唔係當地官方天文台，所以人稱「地下天文台」。地下天文台多數係由天文愛好者自發組織，同埋出錢買儀器，收集天文數據，分析天氣。通過網站發報天氣預測。
地下拳

《地下拳》（英文：Unleashed）係2020年上畫嘅港產片，由李璨琛、盧惠光、王敏奕、徐天佑、孫振峰、鄭子平主演，郭家禧、郭逸材執導。套戲用地下拳手做題材。
地下莖

地下莖（廣州地區讀dei6 haa6 ging3；香港地區讀dei6 haa6 hang1）指嘅係好似蘿蔔咁喺地下埋住嘅莖。可以分做四類，根莖、塊莖、球莖同鱗莖。
簡單而言，根莖長而有節，如竹、蓮。塊莖一嚿嚿，如番薯。球莖圓而見到表面一節節，如馬蹄。鱗莖可以剝開一片，如洋蔥。
地下水

地下水係指地表下面嘅水，存喺石頭裂縫同泥土空隙之間，通常源自雨水、河水、湖水由地面滲入地底度。
地下水面

地下水面（英文：Water table），又叫潛水面，係飽水層（英文：Phreatic zone）嘅上方表面。當中飽水層係指帶水層（英文：Aquifer）基本上所有孔洞同都裂縫都浸滿水嘅部分。地下水面可以理解為再落去就係飽水嘅深，即係地下水位。
地下鐵站

地下鐵站，又叫地鐵站，係畀地下鐵用嘅火車站，多數都係起喺地底或者架空，好多時都係將大堂同月台分開唔同樓層。
地下渠

地下渠係指埋落地底下面嘅坑渠，主要係用嚟運送城市入面嘅污水同埋雨水，由於唔係露天，所以會比較衛生。
地下酒吧

紐約嘅21俱樂部（中文：21俱樂部）以前係禁酒時期嘅地下酒吧。
地下酒吧（Speakeasy），又叫做瞎豬（blind pig）或者瞎虎（blind tiger），係賣酒精飲品嘅非法企業。呢啲企業喺美國禁酒時期（1920年–1933年，有啲州嘅時期較長）變得好突出。喺呢段時間嘅美國，酒精飲品嘅銷售、生產同運輸（販賣私酒）都係屬於非法。
地下酒吧喺1933年禁酒令結束後大部分消失，而呢個術語喺依家通常形容一啲復古風格嘅酒吧。
太空望遠鏡

太空望遠鏡（space telescope / space observatory）係指喺外太空當中嘅大型望遠鏡，用嚟幫手觀察遙遠嘅天體。
太空戰士：滅絕光年

《太空戰士：滅絕光年》（英文：Final Fantasy: The Spirits Within）係2001年上映嘅CG動畫電影。以電視遊戲『太空戰士』作為基礎嘅原創電影，唔係以遊戲改攝而成嘅電影。

概要
SQUARE (現時嘅 史克威爾艾尼克斯)嘅製作人員同荷里活聯手製作，加上製作費高達167億日元(1億3,500萬美元)製作的3D-CG動畫片。

故事
講述2065年，異種藉住流星體撞向地球時降落進駐，大肆破壞令到人類死傷枕藉，而故事嘅主人翁科學家亞紀，佢發現咗一種能令異種無力化嘅方法--喺地球上尋找八個「精神」。但係同亞紀有相反意見嘅總司令軒想同異種抗戰到底，於是亞紀請施博士同格萊隊長嘅協助。到底亞紀同地球嘅命運會點......
太空戰士：疾風境界

「太空戰士：疾風境界」（英文：Final Fantasy: Unlimited，日文：FF:U ～ファイナルファンタジー:アンリミテッド～）係GONZO製作嘅動畫系列作品，2001年10月2號至2002年3月26號喺日本TV Tokyo播放，其後更喺香港無線電視播放，一共25話。

概要
呢個作品係根據Square Enix發售嘅遊戲「最終幻想系列」製作嘅動畫，但係同「最終幻想系列」嘅其他作品無任何直接關係。不過最終幻想系列嘅招牌元素都有喺呢套動畫度出現，例如陸行鳥（無線譯成幸福鳥）、召喚獸。

故事簡介
住喺新潟縣佐渡島冷清漁村嘅"小愛"同"小優"係一對雙胞胎姐弟，佢哋嘅父母係著名嘅物理學家早川博士夫婦。早川博士夫婦知道喺特定嘅時間黑暗之柱就會出現，於是着手調查，之後冇晒消息。小愛同小優為咗搵失蹤嘅雙親，搭黑暗之柱內嘅地鐵去異世界，喺旅程中認識到會用氣現術嘅"麗莎"同手持魔槍嘅"風"，展開一幕幕唔尋常嘅故事……

登場人物
黑木風
喺一場戰爭中被宿敵「白井雲」打敗，因為咁沉睡咗十二年，之後俾為咗喺異界搵失蹤父母嘅小優等人喚醒。性格沉默寡言，冷酷無情，係個完全唔會表露自己嘅人。視右手武器—魔槍為生命，將佢腰間嘅土壤子彈插入魔槍嘅三個孔後可以召喚召喚獸擊退敵人，而左手重有一把紅色嘅槍用嚟作普通攻擊。
麗莎
接到任務要同小優小愛合作，到異界搵小優同小愛嘅父母—早川博士。細個嗰陣時接受母親嘅訓練，學識氣現術，之後又學識唔比「召喚獸」遜色嘅「氣現獸」，作為保護小優同小愛嘅能力，性格溫柔文靜，責任心強。
早川優
同孖生家姐「早川愛」喺凌晨十三分十三秒搭地下鐵到異界搵失蹤嘅父母，途中遇到麗莎，一齊上路。頭上嘅羽毛係幸福婆婆送嘅，可以聽得明「幸福鳥」嘅語言。希望可以擁有力量保護家姐同麗莎，唔使阿風幫忙，弱小嘅佢仍然想變強，性格溫文柔弱，同剛強嘅家姐唔同，真正嘅身份係渾沌之子。
早川愛
同孖生細佬早川優一齊到異界搵失蹤嘅父母。一次機緣巧合下遇到引導者「花寶娜」，送「小袋子」畀佢。喺第19話同「清除者」（clear）相識，重建立咗友誼。性格剛強巴辣，任性魯莽，完全無女仔應該有嘅溫柔，同麗莎完全相反。真正身份係渾沌嘅女兒。
白井雲
「風」嘅宿敵。故鄉被渾沌所消滅，為咗報復而接近控制渾沌嘅「伯爵」，成為佢嘅五虎將之一，等待報仇嘅機會。佢阿哥—霧亦係因為保衛故鄉而陣亡。用魔劍嘅佢，腰間嘅樽可以發出「一刀術」，所以有「魔劍士」之稱。
露
故鄉被「奧米加」所滅，生存嘅只有佢一個而喺異界流浪。因為「風」一次誤打誤撞救咗佢，之後鍾意咗佢。只要一睇到自己嘅眼睛就能變成狼女攻擊。性格愛撒嬌，會為所愛而放棄一切。
司徒
喺異界跟小優等人認識。擅長機器嘅所有知識，地下鐵、幸福鳥嘅頜帶、潛水艇都係佢嘅作品。喺第17話被人落咗魔咒，變咗隻青蛙，之後以「美莉斯之吻」復完，所有佢製造出來嘅機器都改成女仔名。
AURA
動畫中，風不時記起嘅謎之女。事實上係風嘅妹妹。
太空戰士系列

太空戰士（日文：ファイナルファンタジー，英文：Final Fantasy，簡稱 FF），又譯最終幻想，係1987年由日本當時嘅遊戲軟件公司史克威爾（SQUARE SOFT，已經同ENIX合併為SQUARE ENIX）開發嘅角色扮演遊戲（RPG）遊戲系列。
1987年當時重係一間小型遊戲軟件公司嘅史克威爾，因為前一款遊戲發售失敗後出現危機。面對失敗，公司嘅骨幹阪口博信準備搏最後一舖。佢開始以勇者鬥惡龍（Dragon Quest）為藍本開發一種新風格嘅遊戲。阪口博信就係咁樣講佢當時嘅諗法：
我一直非常唔滿意自己所創出嚟嘅遊戲，於是我下定決心，對自己講：「好啦，呢次係我嘅最後一擊。」Final Fantasy呢個名就係咁嚟，其實佢係指呢個遊戲將會係我最後嘅一個作品。
太空戰士，多數就咁叫「FF」，之後加上羅馬數字表示屬於同一個系列。
FFI喺1987年銷量有成52萬，FFIII更成為史上首個百萬級白金大作。佢波瀾壯闊嘅情節同電影化嘅表現手法令佢同勇者鬥惡龍重有女神轉生並列成為日本三大 RPG 之一。同時亦令史克威爾一跳加入主要遊戲軟件製造商行列。

系列作品嘅關係
太空戰士系列間嘅故事基本上係各自獨立，並冇任何直接關係。但係有啲作品就例外，例如太空戰士X同太空戰士X-2。
太空戰士除咗個名，重有以下嘅相同要素（有啲作品冇）：
類似嘅世界觀：世界上會有幾個各自擁有唔同屬性嘅強大魔力嘅大型水晶，如果佢哋出現問題，呢個世界亦會跟住陷入苦難之中。（主要係前幾代嘅設定）
類似嘅意義主題：例如友情、愛情、親情、犧牲、邪惡同埋正義等。
相同嘅角色與要素：例如陸行鳥（チョコボ），莫古（モーグリ），飛空艇同佢嘅擁有者席德，怪物／召喚獸，青魔法，音樂節奏等。
封面設定：天野喜孝
唔同嘅小遊戲：例如卡片同太空戰士X嘅閃電球等。

遊戲嘅特殊玩法
太空戰士系列雖然並唔係每一集都能夠有特殊玩法，不過其中最特殊嘅就應該係FF V開始嘅低等級破關玩法。

低等級爆機
同一般舊有嘅練功至所有角色等級99唔同，FF V因為有各種職業能力嘅配搭，再加上特殊嘅係大部份首領戰唔會攞到經驗值，重有一啲魔法同技能能夠擊倒敵人之後攞唔到經驗值，所以玩家能夠盡力壓低角色等級嚟挑戰遊戲。開頭有四個角色中三個等級7，一個角色等級8嘅爆機玩法（7778）。後來喺精密計算之後，再一次減少喺強制戰鬥嗰陣時攞到嘅經驗值，咁樣可以喺均等分配嘅情況下，攞到三個角色等級2，一個角色等級3嘅玩法（2223），之後重有變種嘅一個角色等級2，兩個角色等級1，一個角色等級4嘅玩法（2114）。
呢種低等級破關嘅玩法，喺FF VI中亦可以做到，不過計算角色嘅等級就會喺8~12之間。喺FF VII入面因為首領戰會攞到經驗值，所以係冇極低等級嘅情況。不過喺FF VIII入面，玩家可以再一次用等級7、8嘅角色挑戰最後大佬同爆機。至於FF IX就有一個角色等級31，另外三個都係等級1嘅玩法。到咗FF X-2官方攻略ULTIMANIA OMEGA中甚至有記低低等級爆機嘅玩法。照住玩應該係三個角色兩個等級1，一個等級4破關。

唔用圓盤爆機
喺FF X入面，因為角色已經冇咗等級嘅限制，反而係要升級之後管理好圓盤先會令角色加強，就係咁出現咗同用低等級爆機嘅唔用圓盤呢種唔同嘅玩法。不過唔用圓盤嘅玩法建基於使用會因為每遇敵30次就會加強嘅召喚獸系統，就係咁可以算係一種另類嘅練功玩法。
太空武器

太空武器（space weapon）泛指喺太空戰爭當中用嘅武器。
太空歌劇

太空歌劇（粵音：taai3 hung1 go1 kek6；英文：space opera）係科幻嘅一種體裁。太空歌劇泛指有以下特徵嘅科幻作品：
故仔大多數時間都設於太空當中；
講一班角色坐住架太空船喺太空周圍冒險（好多時仲會對地球隻字不提）；
重視戲劇性，對科學準確性嘅重視度往往會低啲。
太空歌劇嘅出名作品有星空奇遇記同星球大戰等。
太空探測器

太空探測器（Space probe）係專門用嚟做太空探索任務嘅無人太空船，外形同人造衛星似。
太空探索

太空探索（英文：space exploration）係指用天文學知識同太空飛行嘅相關科技對外太空進行探索。
勇拂郡

勇拂郡(日文寫做勇払郡)係日本北海道膽振支廳同上川支廳嘅一個自治郡，轄下有3町1村。
厚真町
鵡川町
安平町
占冠村
勇敢傳說之幻險森林

勇敢傳說之幻險森林（英文：Brave）係2012年彼思動畫工作室嘅動畫電影。
勇武派

勇武派，又叫勇武主義，簡稱勇武（The valiant, Valiantism），係一個2010年代香港特區政府管治下香港社會出現全新政治術語，指用激進手段去爭取民主嘅派別。

意義
「勇武」對應英文即係「VALIANT」，意思近似「勇敢」，而指人即係「勇敢而英勇嘅戰士」，同勇士。佢會自感做「勇者」係一種社會責任、正確同埋會自豪。排除唔理智手段，佢重識得工具理性（instrumental rationality）同埋價值理性（valuerationality），即用盡政治宣傳（文宣）同所有示威、佔領方法，包括個別前線人士行為上暴力、講好多粗口同違法（部份指因為係「惡法」）行為。一面採取抗爭，一面爭取認同，為達成目的，手段最大效率化。
而家，勇武派常指非建制派系當中，強調「勇武抗爭」，有反抗政府同埋作戰情況。佢同傳統泛民主派或者本土派都好唔同，相對激進民主派更加「激進」。由於香港政治環境所導致，好多勇武人士都係親本土主義甚至獨立運動同埋反共（反對共產主義同埋反抗香港赤化可能性），但係又唔一定次次都咁有明顯立場，有時可能就只係針對一個政策命令，或者一宗社會事件。而且有媒體或者政客指，本地中學生、大學生同學生會都有好大關係。
不過，立場親共而有相似或更甚手法，即歸類為土共、左派社團，就同勇武派係對立。
中華人民共和國政府只回應非建制勇武派問題，話佢等同「恐怖主義」。建制組織認為，勇武會有反效果。另外，有反共報紙話親政府地下組織會介入，例子有地下黨、影子政府、「西環治港」風險。
喬石

喬石（粵拼：kiu4 sek6；簡化字：乔石；1924年12月24號—2015年6月14號），原名蔣志彤（zoeng2 zi3 tung4；蒋志彤），係中國共產黨嘅優秀黨員、共產主義戰士、無產階級革命家、政治人，做過中國共產黨第十三屆、十四屆中央政治局常委，中央紀律檢查委員會書記，第八屆全國人民代表大會常務委員會委員長。浙江定海縣（而家係浙江省舟山市定海區）人。佢最葳蕤嗰次係1986同1987年，分別做過國務院副總理同中紀委書記。

生平
喬石喺1924年12月喺上海出世，之後無耐返咗去浙江定海。16歲就參加工作，1940年8月入埋共產黨。
1940~1945年做過上海南方中學（而家係上海市敬業中學）、光華附中嘅地下黨支部委員、書記同上海嘅地下黨中學區委幹事。甚至喺華東聯合大學文學系同淮南華中局城工部調訓班學過嘢。
1945~1949年做過上海地下黨學委中學區委組織委員同總交通、新市區委副書記、中學分委副書記兼組織委員、上海同濟大學地下黨總支書記同上海市北一區學委書記。
1949~1954年去咗浙江杭州度做咗市委青委宣傳部長、組織部長、市委青委書記，中共中央華東局青委統戰部副部長。
1954~1962年做過鞍山鋼鐵建設公司工程技術處副處長、酒泉鋼鐵公司設計院院長同鋼鐵研究院院長，酒泉鋼鐵公司陝西工程管理處嘅黨委書記。
1962~1963年重去過中央高級黨校理論班度學嘢。
1963~1982年做過中共中央對外聯絡部研究員、副局長，局長同副部長。
1982~1983年期間分別做過中共中央對外聯絡部部長，中共中央書記處候補書記、中共中央辦公廳主任，中共中央組織部部長、中共中央書記處書記、 中央政法委員會書記。
1985年~1998年5月期間，做過中央保密委員會主任。
1989年做過中共中央黨校校長。
1991年做過中央社會治安綜合治理委員會主任。
1993年3月27號~1998年3月16號做過第八屆全國人大常委會委員長。
1996年4月，俾古巴夏灣拿市政府讚佢係「夏灣拿嘅榮譽市民」。重攞埋列芝拿大學嘅法學博士學位。
喺2015年6月14號07點18分，佢因為病冇得醫死咗，終年90歲。
喬納森·金

喬納森·金（1984年2月5號—）係美國海軍中尉指揮官 (前SEAL)、醫生同美國太空總署嘅太空人。
金喺加州出世同長大，喺2000年代初入咗美國海軍，之後獲得咗一個銀星勳章。喺美國水手期間，金亦都獲得咗數學同醫學博士學位，並喺2017年成為咗美國太空總署太空人組22號嘅一員。佢喺2020年完成咗佢嘅太空員培訓，並喺2020年12月開始咗等待阿提米絲計劃嘅飛行任務。
喬瓦尼·卡西尼

喬瓦尼·卡西尼（意大利文：Giovanni Domenico Cassini，1625年6月8號—1712年9月14號）係喺熱那亞共和國出世嘅的法籍天文學家同水利工程師。
喬瓦尼·貝利尼

喬瓦尼·貝利尼係一個威尼斯共和國畫師、畫家。
喬琳

喬琳（714年8月21號—784年7月28號）係大唐政治人，唐德宗初年做過好短時間宰相。佢後來效力叛軍首領朱泚。唐軍消滅朱泚政權後，佢雖然年老，都俾人處決。
喬紅

喬紅（1968年11月21號—）係一個退咗役嘅中華人民共和國女乒乓波運動員，而家係中國乒乓波女隊教練。
喬赫拉克河

喬赫拉克河（俄文：Чохрак）係俄羅斯西南部一條河，屬拉巴河嘅左支流，流經阿迪格共和國同克拉斯諾達爾邊疆區，河道全長84公里，流域面積601平方公里。
地利黃金閣

地利黃金閣（英文：Prestige）係香港新界元朗橫洲近朗屏站一個中型私人別墅屋苑，總面積約12,000平方米，有90幾幢唔超過3層嘅別墅。屋苑內有全幢、複式或者單層嘅單位，每層標準建築面積約700平方呎。2樓單位連接天棚業權，地下單位業權就連接唔同面積嘅花園，部份可以停泊一部或以上嘅車。
地動儀

地動儀（粵拼：dei6 dung6 ji4）係古代中國監測地震嘅儀器，亦係世界最早搞地震預報嘅儀器，由張衡喺東漢陽嘉元年（132年）發明。
地利亞加拿大學校

德思齊加拿大國際學校（前身：地利亞加拿大學校）（英文：DSC International School）係香港港島東區一間私立國際學校，喺太古城太豐路5-7號。呢間學校1986年創校，喺加拿大安大略省有註冊，提供加拿大嘅幼稚園、小學同中學課程。
呢篇地利亞加拿大學校係關於香港教育（包括學校）有關嘅楔位文章。你可以透過編輯或修訂增加佢嘅內容。
地利根德里

地利根德里（英文：Tregunter Path）以前叫地利根德道，係香港香港島中西區半山區一條路，連接梅道同舊山頂道。
地利根德里同舊山頂道交界，有塊維多利亞城界碑。
地加省

地加省（阿拉伯文：ذي قار‎‎）係中東國家伊拉克嘅十九個省之一。
地勢

地勢（Terrain）係指地面嘅垂直同水平嘅維度，即係有幾長同幾高。
地區撲滅罪行委員會

地區撲滅罪行委員會（英文：District Fight Crime Committee）係香港地區諮詢機構，屬撲滅罪行委員會旗下，按區議會分區分成十八個，成員全數由政府委任，負責地區撲滅罪行諮詢事宜，同地區防火委員會、分區委員會合稱「三會」。自2023年香港政府推行完善地區治理建議方案後，香港區議會有大約四成由「三會」成員互選，而區議會民選議席候選人亦要得到「三會」成員提名。另外自2021年香港政府推行政改方案，選舉委員會入面原本屬區議員嘅選委亦畀「三會」成員取代。
大埔墟體育館

大埔墟體育館，香港室內體育館之一，喺大埔大埔墟，鄉事會街八號，大埔綜合大樓六、七樓，英文叫Tai Po Hui Sports Centre。行政上歸大埔區。設施有籃球場、排球場、羽毛球場、乒乓球檯、活動室、健身室、舞蹈室、兒童遊戲室。
大埔尾

大埔尾（Tai Po Mei），香港一地，亦係一村，喺大埔同沙田之間，鄰近樟樹灘。村亦叫大埔尾村，李氏爲主。
大埔工業邨

大埔創新園（英文：Tai Po INNOPARK），以前叫做大埔工業邨（英文：Tai Po Industrial Estate）係香港嘅工業邨，坐落大埔，喺大埔新市鎮東北。係香港幾個創新園之一，租出畀人起大型廠房。
右邊就係大埔創新園

街
大埔創新園入面所有嘅街都用「大」字開頭，包括：
大富街
大貴街
大順街
大景街
大昌街
大盛街
大鴻街
大發街
大福街
大華街
大利街
大喜街
大宏街
大鵬街
街名嘅英文拼寫用咗「Dai」開頭，唔似常見嘅「Tai」。
大埔政府合署

大埔政府合署係香港一座政府合署，喺新界大埔汀角路1號，1979年啟用。入面設施包括大埔民政事務處。
大埔墟站

大埔墟站（粵拼：daai6 bou3 heoi1 zaam6；英文：Tai Po Market Station）係港鐵東鐵綫一個喺香港大埔運頭塘嘅鐵路車站。
大埔墟站係一個地面車站，月台呈東西向，而大堂響佢南側中央位並排，以兩條地下通道連接。月台填土搭高，約莫比地面高一層樓。
除咗大堂有閘機，喺西面嘅地下通道亦有出入閘機。月台係兩個島式月台。而2號同3號月台指向同一條路軌。而喺大堂嘅上層就有間快餐店。

地理
大埔墟站現址響大埔新市鎮嘅東南角，運頭角山下南側，呈東西向，西端響大埔河西岸。佢南面係運頭塘，西面有伴涌，東面過河谷地係黃宜坳。

歷史
大埔墟站最初係叫大埔墟旗站，只係九廣鐵路英段一個旗站，唔上落客，後尾轉成大埔墟站，成為正式火車站。原本大埔墟站響大埔太和市隔籬，係當時一個墟市，所以英文叫Tai Po Market，所以譯返轉頭叫「大埔墟」。之不過，查實當時大埔墟，即家下叫嘅大埔舊墟，喺林村河北面近海皮，離火車站都幾遠。太和市因為交通方便，最後取代大埔墟嘅地位，變成如假包換嘅大埔墟。
九廣鐵路英段電氣化嗰陣，將大埔墟站搬去運頭塘新址，取代偏僻南面嘅大埔滘站。而舊大埔墟站，就改咗做香港鐵路博物館。另外林村河北面大埔頭新起嘅太和邨嗰度，另外起咗個太和站。搞到新大埔墟站，一啲都唔近大埔墟，反而同太和市比較近，太和站又反而近大埔舊墟。

行人隧道
往新達廣場、雅運路、運頭角遊樂場
大埔墟站3、4號月台全景圖。月台2、3雖然係共用同一條路軌，但係可以容納唔同方向嘅列車

車站出口
大埔墟站有A、B出口編號，連接地面及建築物，同時又設有行人隧道通往新達廣場、雅運路、運頭角遊樂場。
廣福道
運頭角里
運頭塘邨
香港美國學校
挪威國際學校

車站周邊
大埔墟站附近都係住宅區，好似有新達廣場、富雅花園、運頭塘邨、聖公會莫壽增會督中學、舊理民府。
大埔墟站同大埔墟有一段距離，要行15分鐘到。大埔墟個市集、香港鐵路博物館。而大埔綜合大樓響兩者中間。
大埔太和路

大埔太和路（Tai Po Tai Wo Road）係香港一路，喺大埔，係爲大埔新市鎮而起嘅路，唔少路段都近林村河，貫通新市鎮東西，全條路都係雙程行車，而且路面都幾闊，政府定咗佢嘅一啲路段車速可以去到每個鐘七十千米。

名
大埔太和路，故名思意，就係大埔嘅路，而太和可以指佢經過嘅太和邨，又可以指大埔新墟，即係太和市。

路線
大埔太和路貫通新市鎮東西，佢西起梅樹坑，駁住吐露港公路，之後近錦石新村過林村河入大埔頭一帶。過河後係寶雅苑，路轉東北，到大埔官立小學同太湖花園轉東南。之後途經太和邨，到大埔舊墟遊樂場轉東，又貼近林村河，經大埔官立中學、大埔中心、大埔警署，入完善公園，最後喺大埔海濱公園外，同完善路路口駁埋。經完善路，南駁返吐露港公路，北又去到汀角路。
大埔學生健康服務中心

大埔學生健康服務中心，香港學生健康服務中心之一，為學生健康而設，年年同學生驗身，址喺大埔汀角路，大埔賽馬會診所入便，英文叫Tai Po Student Health Service Centre。行政上歸大埔區。開禮拜一到五，公眾假期唔開。歸衞生署管。驗身會查生長，睇營養，量血壓，驗眼力，測聽力，檢脊柱，睇埋心理同行為等等。健康亦有個人輔導，又有教育。
大埔文娛中心

大埔文娛中心，香港文娛中心之一，喺大埔安邦路十二號，英文叫Tai Po Civic Centre。行政上歸大埔區。設施有表演場地，以及演奏廳、活動室。開朝九晚十。
就近大埔藝術中心同埋商場昌運中心，隔條安祥路係大埔舊墟公立學校。
女婆山

女婆山，又寫做雷婆山，係香港新界沙田區東面一座山，喺大水坑南面、石門東面，海拔399米。
香港政府正動工將沙田污水處理廠搬入女婆山岩洞度內，騰空返28公頃地皮起住宅。
女子監獄

《女子監獄》（英文：Prison Flowers），係2023年上畫嘅港產片，由周秀娜、鍾欣潼、吳千語、吳家麗主演，呂美鳳​執導。
套戲2023年8月用《女囚風暴1995》嘅名喺中國大陸網上電影平台愛奇藝上架，同年9月先至喺香港嘅戲院公映，兩地版本略有唔同。
女子十二不設防

《女子十二不設防》係套英國電影，喺2003年上畫。
女學生·吹水班

《女學生·吹水班》（Talker: Boy And Girl Talking Classroom）係香港電視娛樂製作嘅清談節目，2019年3月6號到11月27號逢禮拜三23:00-23:30（晚吹時段）喺ViuTV播出，主持係駱振偉、嚴瀚褀（嚴祺）、彭嘉桓（Moley）。節目主持會同著住校服（校裙或者PE衫）嘅女嘉賓傾下學生時代嘅經歷，透過分享讀書時期所發生嘅事情，重現校園生活嘅難忘經歷。涉及嘅話題，由同學之間嘅青澀愛情、有趣秘聞、校園制度同埋校園文化都有。
女媧

女媧，中國神祗之一，人稱女媧娘娘，亦有記曰媧皇、女希氏。三皇五帝之中，史記三皇本記，講女媧為三皇之一。以女媧之神話，可歸入創世之神。
傳說有唔同版本。有說為伏羲細妹，以風為姓，兄妹都係人首蛇身，兄妹結為夫婦。又傳說女媧造人，佢用泥整人出嚟。祝融同共工打交，打斷咗不周山條柱，天穿窿，有災禍，女媧煉石補青天，斬鼇足撐住天，災禍得以平息。
如今看法，女媧為上古氏族之酋長，氏族拜蛇，當時仍係母系為主，然而開始有婚姻，兄妹尚不諱忌時。後逐漸捧上神檯。漢時有唔少記載，此後奉為保𧙗之神。補天之故，成為遮同繡補之神。做人為人始祖，同兄妹結婚，為婚姻之始，如此為化育繁衍之神。
女媧喺唐人地方，唔少都有拜。自古就以山西為先，有媧皇陵，歷來都受皇帝祀。
女媧伏羲不獨為中原傳說，苗人、瑤人，都有傳說。話女媧伏羲為兄妹，時洪水淹天下，坐葫蘆中漂流，避過一劫。當時天下已無人，兄妹結夫妻而繁衍。
女媧唔止造人，亦做萬物。正月初七人日之說，亦出自女媧，初一雞，初二狗，初三豬，初四羊，初五牛，初六馬，初七人，初八穀，見於東方朔占書。

字
媧字，專指女媧，無其他解釋。說文，媧，古之神聖女，化萬物者也。

楚辭天問
女媧有體 孰制匠之
屈原寫楚辭天問，問女媧之身，係邊個做。如此即當時有女媧做人之說。

山海經大荒西經
有神十人，名曰女媧之腸，化為神，處栗廣之野，橫道而處。
山海經之中大荒西經，寫女媧之腸，化成神，而且有十人。

史記三皇本紀
女媧氏亦風姓，虵身人首，有神聖之德。代宓犧立，號曰女希氏。無革造，惟作笙簧。故《易》不載，不承五運。一曰女媧亦木德王。葢宓犧之後，已經數世。金木輪環，週而復始，特舉女媧，以其功高而𠑽三皇，故類木王也。當其末年也，諸侯有共工氏，任智刑以強霸而不王，以水乘木，乃與祝融戰，不勝而怒。乃頭觸不周山崩，天柱折，地維𡙇。女媧乃鍊五色石以補天，斷鼇足以立四極，聚蘆灰以止滔水，以濟冀州。於是地平天成，不改舊物。
史記講女媧同伏羲都姓風，即係同屬母系。女媧出，已係伏羲之後幾世。之後記載女媧練石補天之事。史記之中嘅伏羲女媧，並唔係兄妹，更加唔係夫婦。
並唔係所有書都話女媧係三皇。

淮南子覽冥訓
往古之時，四極廢，九州裂，天不兼覆，地不周載，火爁炎而不滅，水浩洋而不息，猛獸食顓民，鷙鳥攫老弱，於是女媧煉五色石以補蒼天，斷鼇足以立四極。殺黑龍以濟冀州，積蘆灰以止淫水。蒼天補，四極正，淫水涸，冀州平，狡蟲死，顓民生。背方州，抱圓天，和春陽夏，殺秋約冬，枕方寢繩，陰陽之所壅沈不通者，竅理之；逆氣戾物，傷民厚積者，絕止之。當此之時，臥倨倨，興眄眄，一自以為馬，一自以為牛，其行蹎蹎，其視瞑瞑，侗然皆得其和，莫知所由生，浮游不知所求，魍魎不知所往。當此之時，禽獸蝮蛇，無不匿其爪牙，藏其螫毒，無有攫噬之心。考其功烈，上際九天，下契黃壚，名聲被後世，光暉重萬物。乘雷車，服駕應龍，驂青虯，援絕瑞，席蘿圖，黃雲絡，前白螭，後奔蛇，浮游消搖，道鬼神，登九天，朝帝於靈門，宓穆休於太宜之下。然而不彰其功，不揚其聲，隱真人之道，以從天地之固然。何則？道德上通，而智故消滅也。
淮南子覽冥訓，寫咗女媧補天，斬鼇足立四極，以灰止水，災禍息止，天地調和，惡毒之物收斂，女媧名震升天。

淮南子說林訓
黃帝生陰陽，上駢生耳目，桑林生臂手，此女媧所以七十化也。
說文訓講女講化生七十次。

說文
媧，古之神聖女，化萬物者也。
許慎寫說文，女媧為神聖女，而且會生出萬物。

風俗通義
應劭所寫風俗通義，傳世只淨低十卷，逸文散落其他書中。
俗說天地開闢，未有人民，女媧摶黃土作人，劇務力不暇供，乃引繩於泥中，舉而為人。故富貴者，黃土人；貧賤凡庸者，絚人也。
風俗通義講女媧做人，分兩等，一等為手塑黃土，次等，泥水以繩彈出來做成人。
女媧禱祠神，祁而為女媒，因置昏姻。以其載媒，是以後世有國，是祀為皋之神。
風俗拜女媧為媒，求婚姻。

獨異志
漢時祠中伏羲女媧，蛇身交尾像
昔宇宙初開之時，只有女媧兄妹二人在崑崙山，而天下未有人民，議以為夫妻，又自羞恥。兄即與其妹上崑崙山，兄曰：「天若遣我兄妹二人為夫妻而煙悉合；若不使，煙散。」於是煙即合，其妹即來就兄，乃結草為扇，以障其面。今時人取婦執扇，象其事也。
女媧兄妹，結成夫妻，出自大唐李冘寫嘅獨異志。但兄妹無話伏羲為兄。只係話女媧兄妹住崑崙山，天下都無人，於是二人話做夫妻。問天，若然煙合就做，煙散就唔做。煙合，妹就結草做扇遮面。如此亦係婦人執扇嘅來由。
然而出土漢時文物，武班祠石刻，有伏羲女媧蛇身交尾。至少漢時就有兄妹婚姻，繁衍之說。

女媧贊
曹植有女媧贊
古之國君，造簧作笙，禮物未就，軒轅纂成，或雲二皇，人首蛇形，神化七十，何德之靈。

開闢演義
大明周遊寫開闢演義，第十一回
卻說女媧氏，係女身，乃伏羲氏之妹，同母所生，生而神靈，面如傅粉，齒白唇紅，身長二丈五尺，幼極聰慧，長佐兄正婚姻媒的嫁娶之禮，以重萬民，是為神媒，帝愛而敬之。伏羲氏崩，群臣推女媧氏即位，號為女皇，建都於中皇之山。

封神演義
小說封神演義，起首講殷商紂王，去女媧娘娘聖廟進香，風捲幔帳，見女媧聖像，紂王見女媧貌美非凡，色心大起，殿題詩示愛。女媧見詩不敬大怒。然殷商氣數未盡，施法召三妖，迷惑紂王亂朝綱，斷送成湯六百年基業。

紅樓夢
小說紅樓夢，起首講女媧練石補天，淨得一塊五色石未用，石久生化成精，後帶往人間經歷塵世之劫。

拜祭
女媧廟
女媧掌管雨水，見於漢時。王充寫論衡順鼓篇，提到「雨不霽，祭女媧，於禮何見。」一直落雨，祭女蝸，求女媧息止。同補天道理一樣。大宋新定九域志卷一，曰「孟州有皇母山，又名女媧山，其上有祠，民旱水禱之。」旱亦拜女媧。
女媧廟、女禍祠，以前各地都。有女媧亦做媒，可以求婚姻。

祭日
女媧誕，各處鄉村各處例，以三月十八為多，其餘有冬至、正月初一、正月初七人日、正月初十、二月十五、三月初三、三月十五、三月十八、五月初五、五月初九、七月十八、九月初五、九月十五、十月十八、十一月初五、十二月初八等。
人日亦啱拜女媧。
女媧星

女媧星（Nuwa），即係小行星150，係太陽系小行星帶嘅一粒小行星，喺1875年10月18號發現。
大左

大左（粵拼：daai6 zo2；簡化字：大左；英文：Ryan；1985年7月29號—），本名左大建，係中國大陸男歌手、演員、主持人，光線傳媒首席男主播。
大希臘

大希臘（Magna Graecia），係古希臘喺公元前8世紀開始喺意大利半島南部同西西里沿岸建立嘅聚居地，到前3世紀陸續畀羅馬共和國征服。
大師

大師，粵語又叫大師傅，係指好叻某一樣嘢嘅人，比專家重勁啲。
大希律王

大希律王，又譯做大黑洛德（前74年—前4年），係羅馬帝國猶太從屬國國王，前37年登基。佢係出名嘅暴君，殺死自己老婆同三個仔。佢另一件出名事跡係起擴建耶路撒冷第二聖殿。
大帥哥

《大帥哥》（英文：The Learning Curve of a Warlord），係香港電視廣播有限公司拍攝製作嘅民初電視劇，由張衞健、蔡思貝同洪永城領銜主演，並由曹永廉、楊秀惠、譚凱琪、徐榮、李嘉、簡淑兒、古明華同張達倫聯合主演，監製徐正康。套劇拍嗰陣話過將會做2017年「50週年台慶劇」，最終安排喺2018年51週年台慶劇播完之後先至緊接播出。
大巷涌路

大巷涌路（粵拼：daai6 hong2 cung1 lou6）係中國廣東省廣州市嘅西北-東南走向道路，喺番禺區沙灣。東南邊從北斗渡口開始，一直去到西北邊嘅光裕路。

敘述
全長1.4公里，闊11米，雙向2車道。另外，三桂路以西北係沙灣古鎮步行街景區，唔畀任何車入。
大巽他群島

大巽他群島（Greater Sunda Islands）係馬來群島其中一組群島，喺印度洋同南中國海之間，同小巽他群島組成巽他群島。大巽他群島主要島嶼有婆羅洲、爪哇、蘇拉威西同蘇門答臘。
大巽他群島唔少地方屬印尼，其餘地方就由馬來西亞同汶萊管。
北村韓屋村

北村韓屋村（韓文：북촌한옥마을）係南韓首爾鐘路區三清洞同嘉會洞一帶一個地方，喺景福宮同昌德宮之間，連接北嶽山（韓文：북악산）同鷹峯山脈嘅南邊山腳，北高南低，所以冬天好暖，排水又好，自古被睇成風水寶地，自朝鮮時代就吸引貴族、官等世家喺爾處嘅韓屋住。後來江南地區開發，好多人搬去嗰頭，爾處唔少韓屋就拆徂。1980年代，政府將韓屋睇成文化遺產保育，北村慢慢做徂首爾市中心最大規模嘅韓屋村。
北村傳統味濃，聚集徂900幾座韓屋，係南韓好多電影同電視劇作品嘅外景拍攝地。
北村支路繁多，似足迷宮；另外有所謂「北村八景」，係八個最好嘅欣賞點，不過位較為分散，主要係韓屋同埋巷仔嘅景。
家下北村嘅韓屋有啲係住宅，有啲做徂民宿，有啲就改建徂做咖啡室等等舖。北村入面重有幾間博物舘，包括北村文化中心、北村韓屋體驗舘、我們家韓屋體驗舘、樂古齋韓屋體驗舘、貓頭鷹美術工藝博物舘、玩具博物舘、世界首飾博物舘、圖伊吉諾博物舘、絲路博物舘、西藏博物舘、非洲美術舘同首爾教育歷史資料舘等等。
2009年，聯合國教科文組織頒發「亞太區文物古蹟保護獎傑出項目獎」畀北村韓屋村，表揚爾處嘅復修成績。
北村知隆

北村知隆（粵拼：bak1 cyun1 zi1 lung4；1982年5月27號—）係日本足球員，司職前鋒，效力過橫濱FC，及山形山神。
北條早雲

北條早雲（1432年—1519年9月8號，永享4年—永正16年8月15號），據記載原本叫伊勢新九郎，係日本戰國時代嘅大名，亦係後北條氏嘅第一代家主。
北村邦夫

北村邦夫（1968年8月4號—）係日本足球員，司職後衞，效力過大阪飛腳。
北村隆二

北村隆二（1981年3月15號—）係日本足球員，司職中場，效力過名古屋八鯨，FC岐阜，及松本山雅。
北林

北京林業大學，喺北京嘅大學，簡稱「北林」。
北林區，中國黑龍江省綏化市嘅市轄區，個名源自「北圍林子」。
北林山，日本秋田縣鹿角市嘅山，屬奧羽山脈。
北林區

北林區（粵拼：bak1 lam4 keoi1）係中國黑龍江省綏化嘅市轄區。面積2723km²，人口89.9萬（2012年）。郵編152000。區府駐北二西路。

史
北林地方原先係北方遊牧民族嘅領地，周代以前屬肅慎，戰國時屬貉地，漢代時屬穢地，三國時屬扶餘，晉代屬寇漫汗國，後魏、北齊時屬豆莫婁，隋朝屬靺鞨黑水部，唐代屬黑水部北柵，五代時歸契丹，金代屬女真（會寧府轄），元代係蒙古斡赤斤領地（合蘭府轄），明代受奴兒干都司轄，清代時係索倫部領地（黑龍江將軍呼蘭廳轄）。
後來闖關東嘅移民來到呢度墾殖，1862年（同治元年）開發成鎮。當時呢度有三處圓形樹林，以泥河爲界，河南叫「南圍林子」，河北叫「腰圍林子」，最北嘅叫「北圍林子」。後來北圍林子發展爲綏化市區，「北林」呢個名就係取自北圍林子（bak1 wai4 lam4 zi2）。
1885年5月17號（光緒十一年）設理事通判廳，定名爲綏化廳。「綏化」（綏讀須，seoi1 faa3）嘅意思，有兩種解釋：一係出自綏楞閣山（又叫綏林閣山）；二係中文「吉祥安順」嘅意思。
1887年（光緒十三年）劃分城基，起城牆，開咗四個城門。
1905年1月29號（光緒三十一年）綏化廳升為綏化府。
1913年1月23號，黑龍江省都督府按各府、廳、州一律改縣嘅規定，綏化府改爲綏化縣。
1946年10月到1947年2月間，綏化縣東部曾經劃出做綏東縣（綏東縣府駐雙河鎮），後來合併。
1982年12月18號，綏化縣撤換爲綏化市（縣級），隸屬綏化地區，撤銷轄下綏化鎮、城郊公社，改設6條街道。
1999年12月28號，縣級綏化市撤換爲北林區，而之前隸屬嘅綏化地區改爲地級綏化市。
北根

北根（馬來話：Pekan）係馬來西亞彭亨州一個鎮，喺彭亨州東部偏南，距離首府關丹大約45公里。

氣候
北根全年天氣炎熱、潮濕、多雨，氣温平均，屬於熱帶雨林氣候。

市內交通
關丹快捷通（Rapid Kuantan）巴士提供多條巴士路線連接北根同關丹。

對外交通
公路連接西馬東部多個城市。另外，亦可以去吉隆坡。
太難唱了

《太難唱了》係臺灣歌手彭佳慧出嘅第十二張錄音室大碟。喺2021年5月4號由台灣索尼音樂娛樂發行。

簡介
呢隻碟有12隻曲目。
太魯閣國家公園

太魯閣國家公園係中華民國嘅國家公園，喺臺灣東部，橫跨花蓮縣、臺中市同南投縣，面積920平方公里。個名係嚟自臺灣原住民嘅族群太魯閣族。
太麻里鄉

太麻里鄉係中華民國臺灣臺東縣嘅一個鄉，面積約莫97平方公里，人口約莫1.1萬。
太鼓之達人

太鼓之達人（日文：太鼓の達人(Taiko No Tatsujin)）係由Namco推出嘅音樂遊戲系列。呢個遊戲系列曾經喺唔同嘅遊戲平台上面出過，包括咗街機、NDS、PlayStation 2、PSP、Wii、手機等。
呢個遊戲系列喺日本推出過好多唔同版本，而街機亦都有亞洲版。
PSP模擬器平臺方面，喺JPCSP嗰邊嘅代碼係NPJH50426，喺PPSSPP嗰邊嘅代碼係ULJS0081。
夫夫

夫夫（英文：gay couple）係指喺同性婚姻合法嘅地區或者國家，男性同男性經過一定嘅儀式（婚禮）或者法律程序確立咗婚姻之後嘅關係。一般會共同生活、維持經濟、一齊養育仔女等。夫夫雙方互為對方嘅配偶、丈夫。
夫妻的世界

《夫妻的世界》（粵拼：fu1 cai1 dik1 sai3 gaai3，韓文：부부의 세계／夫婦의 世界），係韓國JTBC嘅連續劇，金喜愛、朴海俊做主角。
太魯閣族

太魯閣族係臺灣原住民嘅其中一個族群，主要分佈喺花蓮北部，總人口大約三萬人，係第五大嘅臺灣原住民族群。佢哋講太魯閣話。
太魯閣話

太魯閣話，又叫德路固話，係臺灣太魯閣族講嘅話，約莫2.8萬人用緊，而家用拉丁字母拼寫。
十三行街

十三行街（Factory Street）係舊時省城西關一條街，響沙面西北。條街係由東向西走，穿過西關中心地帶。大清時，洋人就響度同唐人就響呢帶做生意。
同十三行街平行，北面有槳欄街。
十二伊瑪目派

十二伊瑪目派係回教什葉派入面最多信徒嘅分支教派，主要集中喺伊朗、伊拉克、巴基斯坦同印度。佢哋信奉阿里同佢後代總共12位伊瑪目。
十九烷

十九烷（Nonadecane）係烷烴一種，每個分子有19個碳原子同40個氫原子，化學符號C19H40。
十三邊形

十三邊形，或者叫十三角形，係有13條直邊嘅多邊形，總共有13隻角，內角和1980°。